- Jeg kan godt mærke, at presset er større, end det var for bare fem år siden, siger formanden for de nordjyske skoleledere, Carsten Søndergaard, der er leder på Gandrup Skole med 375 elever. Problemet er, at al administration er flyttet fra kommunekontoret ud på skolerne. - Så jeg kan godt følge kritikken langt hen ad vejen. Og med udviklingen i samfundet og på skolerne, så kommer der flere administrative opgaver, mener Carsten Østergaard. Skolerne kan dog selv gøre noget for at slippe ud af det net af bureaukrati, der er spændt omkring dem. - Vi har opgraderet vores sekretær, så hun har indblik i flere ting omkring blandt andet økonomi. Og det har stor betydning for at få aflastet min viceleder og mig, siger Carsten Østergaard, der har været leder på Gandrup Skole i fem år. Men efteruddannelse er ikke nok - politikerne må begrænse de administrative opgaver. - Der skal være en god normering i forhold til ledelsestiden. Og politikerne må kigge på forholdet mellem opgaver og tid, påpeger Carsten Østergaard.

Opsummering:
Det er ikke kun i Aars, skolelederne er ved at drukne i papir. Derfor må politikerne tage problemet seriøst, lyder det fra skoleledernes forening.